**מכרז פומבי מספר 65/2019**

**קצין בטיחות בתעבורה**

המועצה האזורית "שדות נגב" מודיעה בזאת על **איוש משרה כדלקמן:**

1. **תואר המשרה** - קצין בטיחות בתעבורה

2. **היקף משרה-** 50%

4. **מקום העבודה-** במועצה אזורית "שדות נגב" יישוביה ומוסדותיה

5. **הדירוג -** מהנדסים/מח"ר/הנדסאים

6**. דרגה**- בהתאם לכישורים ולוותק

7. **כפיפות ארגונית** ראש רשות

8. **תיאור התפקיד-** שמירה על בטיחות , תקינות ותחזוקה של כלי הרכב, פיקוח על כשירות הנוהגים והטמעת נושא הבטיחות בנהיגה ברשות המקומית. פיקוח על הבטיחות ותחזוקה של כלי הרכב של הרשות המקומית. פיקוח ובקרה על הנהגים המועסקים ע"י הרשות או הנוהגים ברכבים שלה. טיפול במכשירי הטכוגרף של כלי הרכב של הרשות, כמתחייב על פי הוראות הדין הקיים והנהלים. פיקוח על מערך ההיסעים המתבצע ע"י קבלני משנה. פיקוח על עמידה בכללי הבטיחות של נהגים וכלי רכב המעבירים חומרים מסוכנים

טיפול בירוקרטי ותחזוקתי בכלי הרכב של הרשות המעורבים בתאונות דרכים. ביצוע פעולות לקידום נושא הבטיחות בדרכים ברשומ"ק. פעולות נוספות כפי שיידרש בתחום התחבורה והתמרור.

9. **דרישות התפקיד**-

**השכלה** סיום קורס קציני בטיחות בתעבורה. תעודת סוג 2 במכונאות רכב מאת משרד התמ"ת. רישיון נהיגה דרגה ג' ומעלה. 12 שנות לימוד.

**ניסיון מקצועי** של שנתיים לפחות כקצין בטיחות ושל שלוש שנים רצופות באחד מהמקצועות בתחום התחבורה.

**ניסיון ניהולי** של לפחות 5 עובדים ומשך תקופת הניהול שנתיים לפחות

**דרישות תפקיד מיוחדות**  העדר הרשעות פליליות או תחבורתיות בהתאם לתקנה 15ב לתקנות התעבורה , תשכ"א 1961. יכולת ניידות, עבודה בשעות לא שגרתיות, גמישות בעבודה

10 **פרטים נוספים**- ניתן לקבל ממנהל מחלקת תחבורה יעקב בן לולו בטל' 089938923/2

טופסי בקשה ניתן להוריד מאתר האינטרנט של המועצה בכתובת [WWW.SDOTNEGEV.CO.IL](http://WWW.SDOTNEGEV.CO.IL). את הבקשות בצירוף המלצות, תעודות ומסמכים בכתב בצירוף פרטי הממליצים ניתן להגיש במעטפה סגורה לתיבת המכרזים של המועצה או בדואר אלקטרוני [nurit@sdotnege.org.il](mailto:nurit@sdotnege.org.il) ולוודא קבלה למזכירות המועצה לא יאוחר מיום שלישי יב' כסלו 10/12/19 בשעה 15:00.

המכרז כתוב בלשון זכר אך הוא מופנה לזכר הנקבה כאחד.

בכבוד רב

נורית כהן-חדד

מזכירת המועצה

העתק: מר תמיר עידאן- ראש המועצה